
ข้อสอบข้อเขียนพระอภิธรรม  ภาคเรียนที่ ๑    ปีการศึกษา ๒๕๖๒
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย

ชั้น  จูฬอาภิธรรมิกะตรี
สอบวันเสาร์ที่  ๒๒  มิถุนายน  พ.ศ. ๒๕๖๒
วิชา  : จิต  เจตสิก  รูป  นิพพาน         ๑๐  ข้อ  
รวม   ๑๐๐  คะแนน

เวลา  ๔ ชม.
-------------------------------------------------------------------------------------------------------------------------
๑. 
ก.  จงแสดงคำประณามและปฏิญญาทั้งบาลี และคำแปล
ข.  สัทธรรมมีกี่อย่าง  คืออะไรบ้าง  ให้แสดงความหมายด้วย ?

2.
ก. จงแสดงคาถาปรมัตถธรรม ๔  พร้อมทั้งบาลีและคำแปล ?

ข. ปรมัตถสัจจะ มีกี่อย่าง  อะไรบ้าง ? แสดงมาพร้อมความหมาย 
3.  
ก. เมื่อว่าโดยสรุปแล้ว ธรรมชาติของจิตนั้นมีอยู่กี่ประการ คืออะไรบ้าง ?

ข. แสดงความหมายของจิตดังต่อไปนี้

     อกุศลจิต    อเหตุกกริยาจิต       มหาวิปากจิต   
 รูปาวจรจิต   
 โลกุตตรจิต
๔.
ให้จำแนกจิต ๑๒๑  มาโดยชาติเภทนัย  และภูมิเภทนัย
๕.  
ให้แสดงลักษณะ ๔  ประการของเจตสิก  และยกหลักฐานบาลีด้วย (ไม่ต้องแปล)
๖.  
จงแสดงสัมปโยคนัย  ในเจตสิกดังต่อไปนี้  ว่ามีจิตประกอบได้เท่าไร  คืออะไรบ้าง 
      
วิตก   อธิโมกข์   ปีติ   ฉันทะ   โมหะ   โลภะ   โทสะ    สติ   สัมมากัมมันตะ   กรุณา ?

๗.  
จงแสดงสังคหนัย  ในจิตดังต่อไปนี้ 
ก. โลภมูลจิตดวงที่ ๒ 
ข. โทสมูลจิตดวงที่ ๒            
ค. โมหมูลจิตดวงที่ ๑
ง. มหาวิปากจิตดวงที่ ๒                       
จ. ปฐมฌานจิต ๓    
๘. 
ก. พระอนุรุทธาจารย์แสดงการสงเคราะห์รูปในรูปปรมัตถ์ไว้กี่นัย  อะไรบ้าง ?

     
ข. ในรูป ๒๘ นั้น เมื่อจัดเป็นประเภทใหญ่และประเภทเล็กแล้ว มีจำนวนเท่าไร คืออะไรบ้าง ?

๙.  
ก.  รูปที่เกิดอยู่ในอสัญญีสัตตพรหมนั้นมีกี่สมุฏฐาน รูปที่เกิดในมนุษย์มีกี่สมุฏฐาน คืออะไรบ้าง ?

ข.  กำเนิดของสัตว์มีกี่อย่าง  คืออะไรบ้าง ?

ค.  สัตว์ที่เกิดขึ้นโตที่เดียวโดยแน่นอน  มีกี่จำพวก  คืออะไรบ้าง ?

10.
ก.ให้แสดงความแตกต่างระหว่างสอุปาทิเสสนิพพาน กับอนุปาทิเสสนิพพาน  และจงจำแนกนิพพานทั้ง 2 อย่างนี้โดยบุคคล

ข. คำว่า “อุปาทิ” มีในบทว่า สอุปาทิเสสนิพพานนั้น  องค์ธรรมได้แก่อะไร  จัดเป็นขันธ์ได้เท่าไร ?
***************
กลุ่มงานวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ข้อสอบสัมภาษณ์พระอภิธรรม  ภาคเรียนที่ ๑ ปีการศึกษา ๒๕๖๒
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันอาทิตย์ที่  ๒๓  มิถุนายน พ.ศ. ๒๕๖๒
วิชา  : จิต  เจตสิก  รูป  นิพพาน   

๕ ข้อ  

๒๕ คะแนน  

เวลา  ๑๕  นาที
-------------------------------------------------------------------------------------------------------------------------------

๑.จงแสดงธรรมชาติของจิต  เจตสิก  รูป  นิพพาน  ไม่ต้องอธิบาย  แต่ต้องบอกบาลีโดยเฉพาะ
ตอบ
จิต

ธรรมชาติที่รู้อารมณ์  (อารมฺมณวิชานนลกฺขณํ)
เจตสิก

ธรรมชาติที่อาศัยจิตเกิด  (จิตตนิสิตลกฺขณํ)
รูป

ธรรมชาติที่มีการผันแปรเปลี่ยนแปลงสลายไป  (รุปฺปนลกฺขณํ)
นิพพาน
ธรรมชาติที่สงบจากรูปนามขันธ์ ๕  (สนฺติลกฺขณํ)
๒.  สมฺปยุตฺตํ  มีกี่อย่าง  คืออะไรบ้าง ? แสดงพร้อมความหมาย
ตอบ 
สมฺปยุตฺตํ  มี  ๕  อย่าง  คือ

๑. ทิฏฺฐิคตสมฺปยุตฺตํ  
จิตที่ประกอบด้วยทิฏฐิ  
คือ  ความเห็นผิด

๒. ปฏิฆสมฺปยุตฺตํ   
จิตที่ประกอบด้วยโทสะ  
คือ  ความโกรธ

๓. วิจิกิจฺฉาสมฺปยุตฺตํ   
จิตที่ประกอบด้วยวิจิกิจฉา 
คือ  ความสังสัย

๔. อุทฺธจฺจสมฺปยุตฺตํ   
จิตที่ประกอบด้วยอุทธัจจะ 
คือ  ความฟุ้งซ่าน

๕. ญาณสมฺปยุตฺตํ   
จิตที่ประกอบด้วยปัญญา 
คือ  ความรู้
3. 
ก. คำว่า อนิยตโยคีเจตสิก  หมายความว่าอย่างไร  มีเท่าใด  คืออะไรบ้าง

ข. จงจำแนก อนิยตโยคีเจตสิก โดยนานากทาจิเจตสิก  กทาจิเจตสิก และ สหกทาจิเจตสิก
ตอบ
ก. คำว่า อนิยตโยคีเจตสิกหมายความว่า เป็นเจตสิกที่ประกอบได้ไม่แน่นอนมี ๑๑ ดวง คือ

มานะ อิสสา  มัจฉริยะ  กุกกุจจะ  ถินะ  มิทธะ  วิรตีเจตสิก ๓  อัปปมัญญาเจตสิก ๒ 

ข. นานากทาจิเจตสิก มี ๘ คือ อิสสา  มัจฉริยะ  กุกกุจจะ  วิรตีเจตสิก ๓ อัปปมัญญาเจตสิก ๒ 
กทาจิเจตสิก มี 1 คือ มานะ  สหกทาจิเจตสิก มี ๒  คือ ถินะ  มิทธะ

4. ให้แสดงองค์ธรรมของรูปดังต่อไปนี้

ปถวี,  จักขุปสาท,  รูปารมณ์,  อิตถีภาวะ,  หทยะ
ตอบ
แสดงองค์ธรรมของรูปดังต่อไปนี้

ปถวี

ได้แก่  รูปแข็ง  และอ่อน

จักขุปสาท
ได้แก่
ความใสที่สามารถรับรูปารมณ์ได้

รูปารมณ์
ได้แก่  สีต่าง ๆ

อิตถีภาวะ
ได้แก่  รูปที่เป็นเหตุแห่งความเป็นหญิง

หทยะ

ได้แก่  รูปที่เกิดอยู่ในหัวใจ  และเป็นที่อาศัยเกิดของจิตเจตสิกทั้งหลาย
๕.ให้แปลความหมายในคำดังต่อไปนี้  โดยสังเขป

ปทํ,
อจฺจุตํ,
   อจฺจนฺตํ,
อสงฺขตํ,
อนุตฺตรํ
ตอบ
แปลความหมายในคำดังต่อไปนี้  คือ


ปทํ
   แปลว่า
ส่วนหนึ่ง

อจฺจุตํ
   แปลว่า
ธรรมที่ไม่ตาย

อจฺจนฺตํ
   แปลว่า
ธรรมที่ก้าวล่วงขันธ์ ๕ ที่เป็นอดีตและอนาคต

อสงฺขตํ
   แปลว่า
ธรรมที่ไม่ถูกปรุงแต่งด้วยปัจจัย ๔ อย่างใดอย่างหนึ่ง

อนุตฺตรํ
   แปลว่า
ธรรมที่ประเสริฐ
**********************
กลุ่มงานวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
เฉลยข้อสอบข้อเขียนพระอภิธรรม  ภาคเรียนที่ ๑  ปีการศึกษา ๒๕๖๒
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันเสาร์ที่  ๒๒  มิถุนายน  พ.ศ. ๒๕๖๒
วิชา  : จิต  เจตสิก  รูป  นิพพาน   
๑๐  ข้อ     รวม   ๑๐๐  คะแนน
       เวลา  ๔ ชม.

-------------------------------------------------------------------------------------------------------------------------------
๑. 
ก.  จงแสดงคำประณามและปฏิญญาทั้งบาลี และคำแปล
ข.  สัทธรรมมีกี่อย่าง  คืออะไรบ้าง  ให้แสดงความหมายด้วย ?

ตอบ
ก.  แสดงคำประณามและปฏิญญา  ของพระอนุรุทธาจารย์
           


สมฺมาสมฺพุทฺธมตุลํ    
สสทฺธมฺมคณุตฺตมํ
           


อภิวาทิย ภาสิสฺสํ     
อภิธมฺมตฺถสงฺคหํ
         ข้าพระพุทธเจ้า (พระอนุรุทธาจารย์) ขอนอบน้อมถวายอภิวันทนาการแด่พระพุทธองค์ผู้ตรัสรู้เญยยธรรมทั้งหลายเอง ไม่มีผู้เปรียบปาน พร้อมด้วยพระสัทธรรมและคณะพระอริยสงฆ์เจ้าทั้งหลาย ซึ่งเป็นผู้อุดมแล้ว จักแต่งคัมภีร์ที่มีนาม “อภิธมฺมตฺถสงฺคห” ต่อไป
ข.  สัทธรรมมี  ๓  อย่าง  คือ
     
๑.  ปริยัติสัทธรรม   ได้แก่   พระบาลี  และอรรถกถา
     
๒.  ปฏิบัติสัทธรรม   ได้แก่   การรักษาศีล  การถือธุดงค์  การเจริญสมถกรรมฐาน  และวิปัสสนากรรมฐาน
     
๓.  ปฏิเวธสัทธรรม   ได้แก่   มรรค  ผล  นิพพาน  ฌาน  อภิญญา


2.
ก. จงแสดงคาถาปรมัตถธรรม ๔  พร้อมทั้งบาลีและคำแปล ?

ข. ปรมัตถสัจจะ มีกี่อย่าง  อะไรบ้าง ? แสดงมาพร้อมความหมาย 
ตอบ  
ก. แสดงคาถาปรมัตถธรรม ๔ ดังนี้
    

       
      
ตตฺถ  วุตฺตาภิธมฺมตฺถา   
       จตุธา  ปรมตฺถโต
จิตฺตํ  เจตสิกํ  รูปํ   

        นิพฺพานมิติ  สพฺพถา ฯ
             ในคำว่า อภิธัมมัตถสังคหะนั้น เมื่อว่าโดยปรมัตถธรรมแล้ว ไม่ว่าประการใด ๆ ย่อมมีเนื้อความของ  พระอภิธรรมอยู่เพียง ๔ ประการ คือ จิต เจตสิก รูป นิพพาน

ข. ปรมัตถสัจจะ มี  ๒ อย่าง  คือ

๑.สภาวสัจจะ  ธรรมที่เป็นจริงตามสภาวะลักษณะ ได้แก่ กุศลธรรม อกุศลธรรม เป็นต้น             ที่แสดงไว้ในอภิธรรมปิฎก

๒.อริยสัจจะ  ธรรมที่เป็นจริงโดยเฉพาะอริยบุคคลทั้งหลาย ได้แก่ อริยสัจจ์ ๔ มีทุกขสัจจะ  เป็นต้น
3.  
ก. เมื่อว่าโดยสรุปแล้ว ธรรมชาติของจิตนั้นมีอยู่กี่ประการ คืออะไรบ้าง ?

ข. แสดงความหมายของจิตดังต่อไปนี้

     อกุศลจิต    อเหตุกกริยาจิต       มหาวิปากจิต   
 รูปาวจรจิต   
 โลกุตตรจิต
ตอบ  
ก. เมื่อว่าโดยสรุปแล้ว ธรรมชาติของจิตนั้นมีอยู่  ๓  ประการ คือ 

๑. มีการรับอารมณ์อยู่เสมอ

๒. เป็นเหตุให้เจตสิกทั้งหลายรู้อารมณ์ได้คล้าย ๆ กับผู้นำ

๓. ทำให้สิ่งมีชีวิตและไม่มีชีวิตวิจิตรพิสดาร

ข. แสดงความหมายของจิต ดังนี้
อกุศลจิต  หมายความว่า
จิตที่มีโทษและให้ผลตรงกันข้ามกับกุศลจิต หรือเป็นจิตที่ประกอบกับอกุศลเจตสิก
อเหตุกกริยาจิต  หมายความว่า  จิตที่เกิดขึ้นโดยลำพัง ไม่ได้อาศัยกรรมแต่อย่างใด และไม่เป็นบุญเป็นบาป แต่เป็นอเหตุกะ  
มหาวิปากจิต  หมายความว่า  จิตที่เป็นผลของมหากุศล เพราะเมื่อว่าโดยเวทนา สัมปโยคะ สังขารแล้ว     ก็เหมือนกันกับมหากุศลทุกประการ

รูปาวจรจิต  หมายความว่า  จิตทั้ง ๑๕ ดวงนี้  ท่องเที่ยวอยู่ในภูมิอันเป็นที่เกิดแห่งวัตถุรูป  และกิเลสรูปเป็นส่วนมาก  
โลกุตตรจิต  หมายความว่า  จิตที่พ้นจากโลกทั้ง ๓
๔.
ให้จำแนกจิต ๑๒๑  มาโดยชาติเภทนัย  และภูมิเภทนัย
ตอบ
จำแนกจิต  ๑๒๑  โดยชาติเภทนัย  และภูมิเภทนัย
จำแนกจิตโดยชาติมี  ๔  ชาติ  คือ
๑. อกุศลชาติ  มี  ๑๒   ดวงคือ  โลภมูลจิต ๘  โทสมูลจิต ๒  โมหมูลจิต ๒
๒. กุศลชาติ  มี  ๓๗    ดวงคือ  มหากุศลจิต ๘  รูปาวจรกุศลจิต ๕  
    อรูปาวจรกุศลจิต ๔  มรรคจิต ๒๐
๓. วิปากชาติ  มี  ๕๒  ดวงคือ  อกุศลวิปากจิต ๗  อเหตุกกุศลวิปากจิต ๘  
    มหาวิปากจิต ๘
รูปาวจรวิปากจิต ๕  อรูปาวจรวิปากจิต ๔  
ผลจิต  ๒๐
๔. กริยาชาติ  มี  ๒๐  ดวงคือ  อเหตุกกริยาจิต ๓ 
มหากริยาจิต ๘  รูปาวจรกริยาจิต ๕  
    อรูปาวจรกริยาจิต ๔
จำแนกจิตโดยภูมิมี ๔  คือ
๑. กามภูมิ  มี ๕๔  ดวงคือ  อกุศลจิต  ๑๒  อเหตุกจิต ๑๘  กามาวจรโสภณจิต  ๒๔
๒. รูปภูมิ  มี  ๑๕  ดวงคือ  
รูปาวจรกุศลจิต ๕  รูปาวจรวิปากจิต  ๕  รูปาวจรกริยาจิต ๕
๓. อรูปภูมิ  มี  ๑๒  ดวงคือ  
อรูปาวจรกุศลจิต ๔  อรูปาวจรวิปากจิต  ๔  อรูปาวจรกริยาจิต ๔
๔. โลกุตตรภูมิ  มี  ๔๐  ดวงคือ  
มรรคจิต ๒๐  ผลจิต ๒๐
๕.  ให้แสดงลักษณะ ๔  ประการของเจตสิก  และยกหลักฐานบาลีด้วย (ไม่ต้องแปล)
ตอบ
แสดงลักษณะ ๔ ประการของเจตสิก
๑. เอกุปปาทะ     
เจตสิกนี้เกิดพร้อมกับจิตเสมอ หมายความว่า เมื่อจิตเกิดเจตสิกก็เกิดขึ้นด้วยกัน จะว่าจิตเกิดก่อนเจตสิกเกิดทีหลัง หรือ เจตสิกเกิดก่อน จิตเกิดทีหลังนั้นไม่ได้
 
๒. เอกนิโรธะ  
ในทำนองเดียวกันเมื่อจิตดับ เจตสิกก็ดับด้วย ไม่มีใครดับก่อน หรือ ดับทีหลัง
  
๓. เอกาลัมพนะ  อารมณ์ที่เจตสิกเข้ารับอยู่เป็นอารมณ์เดียวกันกับที่จิตเข้าไปรับ เช่น จิตรับอารมณ์สีขาว เจตสิกก็รับสีขาวด้วย จิตรับอารมณ์สีดำ เจตสิกก็รับสีดำด้วยดังนี้
๔. เอกวัตถุกะ 
ที่อาศัยเกิดของเจตสิกก็เป็นเช่นเดียวกันกับที่อาศัยเกิดของจิต เช่น จิตอาศัยตาเกิด เจตสิกก็อาศัยตาเกิดด้วย จิตอาศัยหูเกิด เจตสิกก็อาศัยหูเกิดด้วย จิตอาศัยหัวใจเกิด เจตสิกก็อาศัยหัวใจเกิดด้วย ดังนี้เป็นต้น 
      ดังมีหลักฐานแสดงว่า     
เอกุปฺปาทนิโรธา จ         
เอกาลมฺพนวตฺถุกา
                                     
เจโตยุตฺตา  ทวิปญฺญฃาส   
ธมฺมา เจตสิกา มตา
๖.  จงแสดงสัมปโยคนัย  ในเจตสิกดังต่อไปนี้  ว่ามีจิตประกอบได้เท่าไร  คืออะไรบ้าง 
      วิตก   อธิโมกข์   ปีติ   ฉันทะ   โมหะ   โลภะ   โทสะ    สติ   สัมมากัมมันตะ   กรุณา ?

ตอบ
วิตก  ประกอบได้ในจิต  ๕๕  ดวงคือ กามจิต  ๔๔ (เว้นทวิปัญจวิญญาณจิต ๑๐) ปฐมฌานจิต  ๑๑  
อธิโมกข์   ประกอบได้ในจิต  ๑๑๐  ดวงคือ  
กามจิต  ๔๓  (เว้นทวิปัญจวิญญาณจิต ๑๐  วิจิกิจฉา-
สัมปยุตตจิต ๑)  มหัคคตจิต  ๒๗  โลกุตตรจิต  ๔๐
ปีติ      ประกอบได้ในจิต  ๕๑  ดวงคือ  
กามโสมนัสสหคตจิต  ๑๘  ปฐมฌานจิต  ๑๑  
ทุติยฌานจิต  ๑๑  ตติยฌานจิต  ๑๑
ฉันทะ  ประกอบได้ในจิต  ๑๐๑  ดวงคือ  
กามจิต  ๓๔  (เว้นโมหมูลจิต ๒  อเหตุกจิต  ๑๘)   
มหัคคตจิต  ๒๗  โลกุตตรจิต  ๔๐
โมหะ  ประกอบได้ในอกุศลจิต  ๑๒  ทั้งหมด



โลภะ  ประกอบได้ในโลภมูลจิต  ๘




โทสะ  ประกอบได้ในโทสมูลจิต  ๒




สติ     ประกอบได้ในโสภณจิตทั้งหมด  ๕๙  หรือ  ๙๑  ดวง

สัมมากัมมันตะ    ประกอบได้ในจิต  ๑๖  หรือ  ๔๘  ดวงคือ  มหากุศลจิต  ๘  โลกุตตรจิต ๘  หริอ  ๔๐
กรุณา   ประกอบได้ในจิต  ๒๘  ดวงคือ  มหากุศลจิต  ๘  มหากริยาจิต  ๘  รูปาวจรจิต  ๑๒  
(เว้นปัญจมฌาน ๓)

๗.  จงแสดงสังคหนัย  ในจิตดังต่อไปนี้ 
ก. โลภมูลจิตดวงที่ ๒ 
ข. โทสมูลจิตดวงที่ ๒            
ค. โมหมูลจิตดวงที่ ๑
ง. มหาวิปากจิตดวงที่ ๒                       
จ. ปฐมฌานจิต ๓    
ตอบ
แสดงสังคหนัยในจิตดังต่อไปนี้ 
ก. โลภมูลจิตดวงที่ ๒  มีเจตสิกประกอบได้ ๒๑ ดวงคือ อัญญสมานเจตสิก ๑๓  โมจตุกะ ๔ โลภะ ทิฎฐิ ถิทุกะ ๒
ข. โทสมูลจิตดวงที่ ๒ มีเจตสิกประกอบได้ ๒๒ ดวงคือ อัญญสมานเจตสิก ๑๒ (เว้นปีติ)  โมจตุกะ ๔  
โทจตุกะ ๔  ถิทุกะ ๒
ค. โมหมูลจิตดวงที่ ๑  มีเจตสิกประกอบได้ ๑๕ ดวงคือ อัญญสมานเจตสิก ๑๐ (เว้น อธิโมกข์, ปีติ, ฉันทะ)   โมจตุกะ ๔  วิจิกิจฉา ๑
ง. มหาวิปากจิตดวงที่ ๒  มีเจตสิกประกอบได้ ๓๓ ดวงคือ อัญญสมานเจตสิก ๑๓  โสภณสาธารณเจตสิก ๑๙ ปัญญาเจตสิก ๑
จ. ปฐมฌานจิต ๓    มีเจตสิกประกอบได้ ๓๕ ดวงคือ อัญญสมานเจตสิก ๑๓  โสภณเจตสิก ๒๒ (เว้นวิรตี ๓)
๘. 
ก. พระอนุรุทธาจารย์แสดงการสงเคราะห์รูปในรูปปรมัตถ์ไว้กี่นัย  อะไรบ้าง ?

     
ข. ในรูป ๒๘ นั้น เมื่อจัดเป็นประเภทใหญ่และประเภทเล็กแล้ว มีจำนวนเท่าไร คืออะไรบ้าง ?

ตอบ    ก. พระอนุรุทธาจารย์แสดงการสงเคราะห์รูปในรูปปรมัตถ์ไว้ ๕ นัย คือ


๑.  รูปสมุทเทสนัย
การแสดงรูปโดยสังเขป


๒.  รูปวิภาคนัย
การจำแนกรูปโดยพิสดาร


๓.  รูปสมุฏฐานนัย
การแสดงสมุฏฐานของรูป


๔.  รูปกลาปนัย
การแสดงรูปที่เกิดขึ้นเป็นหมวด ๆ


๕.  รูปปวัตติกกมนัย
การแสดงความเกิดขึ้นพร้อมด้วยความดับของรูปตามลำดับ
ข. ในรูป ๒๘ นั้น เมื่อจัดเป็นประเภทใหญ่แล้ว มี  ๒  คือ   ๑. นิปผันนรูป ๑๘  ๒. อนิปผันนรูป ๑๐ และเมื่อจัดเป็นประเภทเล็กแล้ว มี ๑๑ คือ   ๑. มหาภูตรูป ๔     ๒.  ปสาทรูป ๕     ๓. วิสยรูป ๔ หรือ ๗  ๔. ภาวรูป ๒       ๕. หทยรูป ๑        ๖. ชีวิตรูป ๑        ๗. อาหารรูป ๑        ๘. ปริจเฉทรูป ๑       
๙. วิญญัติรูป ๒    ๑๐. วิการรูป ๓ หรือ ๕      ๑๑.  ลักขณรูป ๔
๙.  
ก.  รูปที่เกิดอยู่ในอสัญญีสัตตพรหมนั้นมีกี่สมุฏฐาน รูปที่เกิดในมนุษย์มีกี่สมุฏฐาน คืออะไรบ้าง ?

ข.  กำเนิดของสัตว์มีกี่อย่าง  คืออะไรบ้าง ?

ค.  สัตว์ที่เกิดขึ้นโตที่เดียวโดยแน่นอน  มีกี่จำพวก  คืออะไรบ้าง ?

ตอบ
ก.  รูปที่เกิดอยู่ในอสัญญีสัตตพรหมนั้น  มี  ๒  สมุฏฐาน  คือ  กัมมสมุฏฐาน  อุตุสมุฏฐาน
     รูปที่เกิดอยู่ในมนุษย์  มี ๔ ชนิด  คือ  กัมมชรูป  จิตตชรูป  อุตุชรูป  อุตุชรูป  อาหารชรูป
ข.  กำเนิดของสัตว์  มี  ๔  อย่างคือ
๑.  สังเสทชะกำเนิด       หมายถึง  เกิดในที่ที่มียางเหนียว
๒.  โอปปาติกะกำเนิด     หมายถึง  เกิดผุดขึ้นโตทันที  คล้ายกับว่าตกลงมาจากที่สูง
๓.  อัณฑชะกำเนิด         หมายถึง  เกิดในฟอง
๔.  ชลาพุชะกำเนิด         หมายถึง  เกิดในมดลูก
ค.  สัตว์ที่เกิดขึ้นโตทีเดียวโดยแน่นอนมี  ๒๔  จำพวกคือ
     
สัตว์นรก ๑     
นิชฌามตัณหิกเปรต ๑
    เทวดาที่อยู่ในชั้นจาตุมหาราชิกา ๑ (เว้นภุมมัฏฐเทวดา)
     
เทวดาที่อยู่ในเทวภูมิเบื้องบน  ๕     
รูปพรหม  ๑๖
10.
ก.ให้แสดงความแตกต่างระหว่างสอุปาทิเสสนิพพาน กับอนุปาทิเสสนิพพาน  และจงจำแนกนิพพานทั้ง 2 อย่างนี้โดยบุคคล

ข. คำว่า “อุปาทิ” มีในบทว่า สอุปาทิเสสนิพพานนั้น  องค์ธรรมได้แก่อะไร  จัดเป็นขันธ์ได้เท่าไร ?
ตอบ
ก. แสดงความแตกต่างกันระหว่างสอุปาทิเสสนิพพาน  กับ อนุปาทิเสสนิพพานดังต่อไปนี้

สอุปาทิเสสนิพพาน  หมายความว่า นิพพานที่เป็นไปกับขันธ์ ๕ คือ วิบากและกัมมชรูปที่เหลือจากกิเลสทั้งหลาย  ว่าโดยบุคคลได้แก่  นิพพานของพระอรหันต์ที่มีชีวิตอยู่

อนุปาทิเสสนิพพาน  หมายความว่า  นิพพานที่ไม่มีขันธ์ ๕ คือ วิบากและกัมมชรูปเหลืออยู่ว่า โดยบุคคลได้แก่  นิพพานของพระอรหันต์ที่ปรินิพพานแล้ว

ข. องค์ธรรมได้แก่ วิบาก และกัมมชรูป  จัดเป็นขันธ์ได้  ๕ ขันธ์
******************
กลุ่มงานวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
